JohanHeinsen/ENO huggingface dataset:
Aarhuus Stifts-Tidende, 1838-01-25
Naturbegivenheder. En saa frygtelig Storm har raset paa Cuba, at en heel Stad var bleven ødelagt og Kysten paa 5 Miles Distance bedækket med Ruiner og Skibsvrag. Vandet styrtede strømmeviis ned fra Bjergene, og overfyldte Floderne saaledes, at Landet var oversvømmet vidt og bredt, saa Qvæg i tusindviis og hele Bygninger blev skyllede ud i Havet. Mange Menneskeer have mistet Livet derved.
Aarhuus Stifts-Tidende, 1838-01-25
J Brasilien har man i en Strækning af 60 Mile seet et Meteor af forunderlig Glands, af Størrelse, som en sædvanlig Luftballon. Pludseligt var det sprunget stykker, under et svært Skrald, liig en fjern Torden, og i over 10 Miles Omkreds var der nedfaldet en uhyre Mængde Steen, der sloge dybt ned i Jorden, hvoraf nogle udgravedes, af hvilke een er over 80 Pd. svær. Meget Qvæg blev ihjelslaget derved. - Paa flere Steder i Jtalien, navnlig i Acapulco, har man nylig havt nogle meget stærke Jordskjælv. Paa een Dag havde man der i en Tid af 5 Timer havt ikke mindre end 130 Stød, af hvilke eet var saa stærkt, at en stor Deel Huse, hvoriblandt Raadhuset, vare styrtede sammen. - J Sorte- og Middelhavet har der i de 3 sidste Uger raset skrækkelige Storme, og skeet en Mængde Skibbrud. –
Aarhuus Stifts-Tidende, 1838-01-25
Fra Curhaven meldes om en saa skrækkelig Kulde, at to Reisende vare ihielfrosne.
Aarhuus Stifts-Tidende, 1838-01-25
Wallachiet. Den franske Consul i Bucharest, Wallachiets Hovedstad, har afbrudt enhver Forbindelse med Stedets Øvrigheder, trukket sit Flag ind, taget sit Vaaben ned, og stillet de franske Undersaatter under den engelske Consuls Beskyttelse. Aarsagen skal være, at den franske Consul havde villet arrestere en fransk Læge, der var beskyldt for Bigamie og Falsk, men at denne havde sat sig til Modværge, affyret Pistoler, og var bleven understøttet af flere Arnauter, saa at han med Nød og Neppe blev bragt til Consulens Huus. Hospodaren sendte nu sin Politimester hen, for at fordre Lægen, som en naturaliseret Wallach, udleveret, hvilket Consulen afslog; men næste Morgen, da Consulen og hans Personale vilde lægge Beslag paa Lægens Papirer, i Dennes Bopæl, bleve de omringede af en Mængde Mennesker, anførste af Politimesteren selv, der i Hospodarens Navn erklærte, at de havde Intet at bestille en adelig Wallachers Huus. Da var det at Consuten greb til ovennævnte Forholdsregler.
Aarhuus Stifts-Tidende, 1838-01-25
Tydskland. Det collnske Anliggende er for nærværende Tid den vigtigste Gjenstand for de tydske Avisers Meddelelser, og den synes at gjøre meer og mere Opsigt. J den preussiske Statstidende læses nu et vigtig Aktstykke i denne Sag, nemlig en Skrivelse fra Ministeren for det geistlige Departement, Altenstein, til Rhinprovindsens Overpræsident, hvori den blandt andet forekommer følgende mærkelige Yttring i Anledning af Pavens bekjendte Erklæring: hvad endogsaa Fremtiden monne bringe, sætte vi Kjærlighed og Velvillie imod fanatisk Had, men ombelte os derhos med Sværdet, der er anbetroet den verdslige Øvrighed som Guds Tjener, til Hævn og Straf over dem, der gjøre det Onde, og saaledes vil den kgl. preussiske Regjering med Fasthed og Urokkelighed forfølge sin Bane, med usvækket Tillid til sin soleklare Ret, til Biskoppernes Viisdom, en dannet Geistligheds Jndsigt og et tro Folks uhildede Forstand." – Saaledes bevarer den preussiske Regjering. sin sædvanlige holdning, skjøndt Folkets Anskuelser, af Sagen ere deelte. J det sydlige Tydskland er Würtzburger Zeitung og overhovedet de bayerske Blade ivrigst i at træde i Skrankerne for Paven og Erkebispen. Ogsaa i Wien skal man yttre sig med Utilfredshed over det collnske Anliggende.
Aarhuus Stifts-Tidende, 1838-01-25
Den næste Gjenstand for Tydskernes Opmærksomhed i denne Tid er Begivenhederne i Hannover. Det er beklageligt - hedder det herfra: at der siden de sidste Begivenheder i Göttingen er indtraadt en stor Spænding i de høiere Klassers selskabelige Liv. Forskjelligheden i politiske Anskuelser har løst Familiebaand, der hidtil vare knyttede ved den venskabeligste Omgang. De offentlige Steder skyen man af samme Grund." – J Colln fortæller man, at to Personer af høi Rang, ind i hvis Huse der forleden blev skudt med Pistoler, fordi de vare erklærede Modstandere af den afsatte Ærkebisp, have truffet Overeenskomst om, gjensidigen at barbere hinanden, da de Begge frygte for at Barberen muligen skulde lade sig kjøbe til at skjære Halsen over paa dem. Saaledes begynder man nu ogsaa desværre i Tydskland at føle Virkningen af politiske Tvistigheder. Flere udmærkede unge Lærde ved de preussiske Universiteter ere blevne tilbudte høist fordeelagtige Ansættelser, i Göttingen, men Professor Leo skal have svaret, at hverken han eller nogen af hans Colleger ville modtage den hannoveranske Konges Tilbud. Dahlmann er bleven udnævnt til Professor honorarius ved Universitetet i Leipzig. - Den unge Fyrste afSondershausen, der siden sin Regjerings Tiltrædelse har udmærket sig ved en Mængde yderst humane, til Tidens Aand svarende Anordninger, er den Første som har tilbudt de landsforviste Professorer er Fristed i sit Land, om de skulde behøve det. Han har selv tilskrevet disse udmærkede Mænd, og det navnligen med følgende Yttring: "at de, ved den Tænkemaade de have udviist, kunde være overbeviste om, af ham og hans lille Lands samtlige Jndvaanere at blive optagne med Kjærlighed og Agtelse. – Ferdinand Nies, Componisten, er død i Frankfurt.
Aarhuus Stifts-Tidende, 1838-01-25
Rusland. Den lidte Skade ved Slottets Brand anslaaes nu til 25 Millioner R. B. De keiserlige Regalier og Juveler, begge Throner, Kandelabrerne, Reliqvierne og endeel af de kostbareste Malerier ere blevne reddede. Adelen, Handelstanden og mange Embedsmænd i St. Petersborg have udbedt sig Keiserens Tilladelse til at maatte opbygge Slottet igjen paa deres egen Bekostning. Handelstanden havde allene tegnet sig for flere Millioner, Grev Brantzkihavde givet en Million, osv. Men Hs. M. har undslaaet sig for at modtage alle disse Tilbud med den Erklæring: at hans Slot skal gjenopbygges uden Opoffrelser fra hans kjære Undersaatter.
Aarhuus Stifts-Tidende, 1838-01-25
Fædrelandet. J Allgem. Zeit. af 11te ds. læses en Skrivelse fra Kjøbenhavn af 2den Januar, hvori det til Slutning hedder: "Uagtet sine halvfjerdsindstyve Aar nyder Kongen nu varig Sundhed, og han er i sit Statsraad paa det ivrigste sysselsat med at prøve de fra Stænderforsamlingerne indkomne Sager. Han læser forud alle Acter nøiagtigt igjennem, og de høie Embedsmænd, som enten have Referat, eller ere tilstede ved Raadslagningerne, udtale lydt deres Beundring over den Jver, hvormed Hs. M. sætter sig ind i enhver nok saa vanskelig Sag, og over det rigtige Blik, hvormed Han bedømmer de discuterede Anliggender." Under en svær Storm med østlig Vind, Søndagen den 14de de, afbrændte den tæt udenfor Bogense beliggende, for halvtredie Aar siden af ny opførte hollandske Vand- og Veirmølle, som tilligemed alle Vaaningshusene a. lagdes i Aske ligge til Grunden. Redning var umulig. Mølledammen var belagt med Iis, saa det var vanskeligt at faae Vand til Sprøiterne. Desuden torde Jngen vove sig fornær til Møllen af Frygt for de i forskjellige Etager i den 52 Alen høie Bygning anbragte Møllestene, der sprang i Stykker. Det var et ligesaa imponerende som sørgeligt Syn at see denne skjønne Mølle med alle dens Jndretninger staae i fuld Flamme. Forpagteren, der laae syg, maatte bæres af Sengen over til en nærliggende Gaard, og hverken han eller Kone og Børn reddede Andet end Livet og det de gik og stode i. Af Besætningen reddedes kun to gamle Heste, alle øvrige Kreature brændte. Ogsaa Tjenestefolkene mistede Alt hvad de eiede.
Aarhuus Stifts-Tidende, 1838-01-25
Fra Nyborg meldes, at Beltet er ved Sprogøe saa aldeles tilsat med Iis, at der ingen Aabning er at see. J Onsdags og Torsdags laae paa Sprogøe, Personposten fra Khvn. med 17 Reisende. S. D. laae endnu Hamborger Pakkepost fra i Løverdags otte Dage, Hamborger Brevpost fra i Søndags otte Dage, og Personposten fra om Mandagen. Alle paa Knudshoved.
Aarhuus Stifts-Tidende, 1838-01-25
J Odense spiller det Titchenske Selskab endnu bestandigt for godt Huus. J Søndags gaves Pariserdrengen" fjerde Gang, og forrige Onsdag det herlige gamle Syngestykke Dragedukken." Det Werlighske Selskab gav nylig en Forestilling paa Helsing ders Theater til Jndtægt for Byens Asyl. Det Beckerske Selskab har atter begyndt et nyt Abonnement i Aalborg, hvor det i Søndags gav Balletten Waldemar." Det Ehlerske Selskab spiller i Ribe.
Aarhuus Stifts-Tidende, 1838-01-25
Aarhuus. Den strænge Vinter varer ved med saadant Sneefog, at man er nærved at blive indesneet i Husene. De manglende Kjøbenhavnsposter ere endnu ikke ankomne hertil, og Posten Nord fra der pleier at komme hertil om Tirsdag Aften, heller
Aarhuus Stifts-Tidende, 1838-01-25
Bekjendtgjørelser. Da der ikke ved den under 16de November f. A. afholdte 5te Auction over den Gjestgiver Knudsen, tilhørende Gaard Nr. 928 paa det store Torv her i Staden, skeete noget antageligt Bud, bliver berørte Eiendom stillet til en 6te og sidste Auction, som afholdes i Gaarden selv, den 15de Februar førstkommende, om Formiddagen Kl. 11, ved hvilken Salg absolut vil finde Sted. Conditionerne kan, som forhen, erfares i Kjøbenhavn hos Hr. Procurator Ring, i Odense hos Hr. Procurator S. Hansen, i Aalborg hos Hr. Kammerraad Juel, og i Aarhuus hos Reqvirenten, Politiassistent Procurator Nielsen. Det bemærkes: at denne Bekjendtgjørelse skeer til Efterretning for de secundaire Panthavere, i Overeensstemmelse med Placaten af 22de April 1817. Aarhuus, den 23de Januar 1838. Fleischer.
Aarhuus Stifts-Tidende, 1838-01-25
Efter Reqvisition, grundet paa Forlig og Udlæg, bliver den Smeden Marcus Jørgensen eller Marcus Wolder tilhørende Gaard i Eldrup Bye, Woer Herred, af Hartkorn 1 Td. 4 Skpr. 2 Fdr. 3/5 Alb.,med Sæd og Avl, stillet til 3de Auctioner, som afholdes: Mandagen den 19de Februar, ) førstkommende, Mandagen den 5te Marts, og ) hver Gang Klok Mandagen den 19de Marts ) ken 11 Formidd. De 2de første Auctioner afholdes paa mit Contoir, men den 3die paa Stedet selv. Hvilket i Henhold til Plakaten af 22de April 1817, til Alle Vedkommendes Efterretning bekjendtgjøres. Woer og Nim Herreders Contoir i Horsens, den 16de Januar 1838. Bernth.
Aarhuus Stifts-Tidende, 1838-01-25
Efter Begjæring af Procurator Seidelin her i Brøn, for vedkommende Forligs- og Udlægshaver, blider den af Hans Christian Sørensen hidtil beboede og af Henrik Laursen og Laurs Rasmussen Møller eiende Gaard i Boeslum, Draabye Sogn, Mols Herred, af Hartkorn, Ager og Eng 3 Tdr. 5 Skpr. 3 Fdkr. 1 1/4 Alb., med Sæd, Avl og Afgrøde, stillet til 3 Auctioner, som afholdes: Fredagen den 16de Februar, 2den Marts, og 16de f. M. 1838. hver Dags Formiddag Kl. 10. - De 2de første Auctioner afholdes paa denne Kjøbstads Raadstue, og den sidste paa selve Eiendommen, hvor da tillige forauctioneres den hos bemeldte Hans Christian Sørensen udlagte Besætning, Jnd- og Udboe, af Heste, Køer, 1 Grubekjedel, Sengeklæder, Kjøkken=, Bryggers og Avlsredskaber, m.v. Conditionerne ere forinden til Eftersyn hos Reqvirenten og bekiendtgjøres ved Auctionerne. Lysthavende indbydes. Sønder & Mols Herreders Contoir i Ebeltoft, den 17de Januar 1838. Stephensen.
Aarhuus Stifts-Tidende, 1838-01-25
Forpagtning. Hovedgaardene Lundgaard og Padkier under Bjørnsholms Gods, tilhørende den kongelige Kasse blive til anstundende Foraar stillede til offentlig Auction til Bortforpagtning fra 1ste Mai 1838 i en Sædeomgang, efter forelæggende Driftsplan, Begge Gaarde drives ved Hoveri, paa Arealet til 2 Tdr. ufrit Hartkorn nær, under Padkier; og til Lundgaard, som staaer for 13 Tdr. 7 Skpr. Hartkorn fri Hovedgaardstaxt, henligger omtrent 350 Tdr. Land Ager, Eng, Kjær og Hede, ligesom til Padkier, der har, foruden hine 2 Tdr. Hartkorn ufrit, 6 Tdr. 3 Skpr. 3 Fdkr. 1 1/2 Alb. Hartkorn fri Hovedgaardstaxt, henligger over 500 Tdr. Land Ager, Eng, Kjær og Hede. Til begge Gaarde erholdes, foruden Hoveriet, endeel Huusmænds Pligtarbeidsdage, og Besætningen har hidtil været omtrent 70 Stkr. Qvægsheveder ved Lundgaard og omtrent 60 Stkr. dito, samt 100 Stkr. Faar ved Padkier, foruden nogle Arbeidsheste med mere. – Begge Gaardene ere for Tiden bortforpagtede samlede. – Fra den 1ste Marts førstkommende ville Conditionerne til Forpagtningen blive fremlagte til Eftersyn paa Bjørnsholm og flere Steder, efter nærmere Bekjendtgjørelse, ligesom ogsaa Auctionsdagen vil blive nærmere bekjendtgjort. - Eiendommene forevises af Undertegnede. Bjørnsholm pr. Aalborg, den 31te Decbr. 1837. Wulff Godsforvalter.
Aarhuus Stifts-Tidende, 1838-01-25
Formedelst anden Bestemmelse agter jeg underhaanden at bortsælge mit iboende Sted No. 158 paa Rosensgade. LøchenEndeel Gjersel kan fra nu af til ultimo Marts faaes i Rils=Skov mod Betaling af 1 Mk. pr. Læs, til Kjøbmand C. Bang og 1 Mk. 4 s. til Skovfogden. Aarhuus, den 18de Jan. 1838. Skovcommissionen. Bespiisning for Fattige.
Aarhuus Stifts-Tidende, 1838-01-25
J Anledning af Vinterens Strenghed har Commissionen føiet Anstalt til at varm Middagspise for Fattige, fra næstk. Mandag den 29de d. M. indtil videre daglig kan erholdes fra Fattigstiftelsen mod Betaling af 2 s. Tegn for en Portion, bestaaende af 1 Pot Kaal eller Erter med 4 Lod Kjød, skaaret i Terninger. Spisebillette kunne erholdes hos En af Fattigforstanderne: Major Severin, Seilmager Kempel, Tobaksfabriqveur Funder, Kbid. Hammershøi, Capt. M. G. Bech og Gartner Sjelle. Billetterne, som betales contant ved Modtagelsen, maa afhentes Dagen iforveien, og inden Kl. 3 Eftermiddag, hvis de skulle gjælde for den nærmest paafølgende Dag. Da Hensigten fordrer, at Bespiisningen kun kommer egentlig Trængende tilgode, saa anmodes De, som ville benytte denne Leilighed til Godgiørenhed, om behagelig ved billetternes Afhentelse at opgive Navnet paa de Fattige, til hvis Brug de ere bestemte. Aarhuus, den 25de Jan. 1838. Fattigvæsenscommissionen.
Aarhuus Stifts-Tidende, 1838-01-25
Undertegnede bekjendtgjør herved, at han strax og i Foraaret d. A. holder 3 forædlede danske Hingster til Bedækning; de tvende første staaende paa hans beboede Gaard, og den 3die Hingst paa hans saakaldt Gammelgaard i Wiuff Bye. 1) Jylland kaldet. Nationaldansk, sortebruun uden mindste Aftegning, circa 11 Qvarteer dansk Maal, 8 Aar gammel Afkom af Palsgaards=Hingsten i BjerrHerred, 1832 indbrændt som slutteridygtig, og 183. erholdt første Præmie. Bedækningspengene 2 Rbdr. rede Sølv, hvoraf 1 Rbd. erlægges ved Bedækningen, og 1 Rbd. naar Hoppen er drægtig. 2) Tamerlan junior, Søn af Krigsraad Rasmus Conradsens Hingst paa Nørlund, lysebruun uden Aftegning, 10 Qvarteer 3 Tommer dansk Maal, til Foraaret 3 Aar gammel. Bedækningspengene 3 Rbdr. rede Sølv, hvoraf de halve erlægges ved Bedækningen, og Resten naar Hoppen er drægtig. 3) Torsted kaldet, Søn af den gamle Hingst paa Aggersbøll, (der ved Stutteribesigtigelsen erholdt 2de Aar første Præmie, bruun uden Aftegning, 10 Qvarteer 1 Tomme dansk Maal, til Foraaret 3 Aar gammel. Bedækningspengene 2 Rbdr. rede Sølv, hvoraf 1 Rbd. erlægges ved Bedækningen og 1 Rbdr. naar Hoppen er drægtig. Wiuffgaard, den 16de Januar 1838. J. P. Jngversen.
Aarhuus Stifts-Tidende, 1838-01-25
Formedelst anden Bestemmelse agter undertegnede Eier underhaanden at bortsælge mit paaboende Gaard Elkjær i Meirup Sogn. Den er beliggende ved den store Aar, 1/2 Miil østen for Holstebroe og tæt ved Landeveien imellem sidstnævnte Sted, Viborg og Skive. Gaarden staaer for Hartkorn 4 Tdr. 3 Skpr. 2 Fdkr. 1 Alb., og Konge- og Kirke=Tienden, eies til den. Mergel og Tørvejord haves i Overflødighed. Ligesaa haves fortrinligt Fiskerie i Agen. Den aarlige Udsæd, som er 10 a 12 Tdr. Rug, 3 a 4 Tdr. Byg, 10 a Trykt i Aarhuus Stiftsbogtrykkerie. 12 Tdr. Havre og 2 a 3 Tdr. Boghvede, kon, uagtet Jorderne nu ere i god Drift, betydelig udvides, især ved Brug af Mergel paa de lave Jorder, hvorigjennem sidste Sommer er kastet Grøfter. Bygningerne ere indrettede til Beboelse for en Familie udenfor Bondestanden. Eiendommene kunne tiltrædes til 1ste April næst eller strax om Kjøberen ønsker det J Mangel af Salg underhaanden vil Gaarden - om nogenlunde antageligt Bud skeer – vorde solgt ved eneste offentlig Auction, som afholdes i Gaarden selv den 27de Januar d. A. Elkiær, i Januar 1838. J. Jacobsen.
Aarhuus Stifts-Tidende, 1838-01-25
Stedet No. 498 er at faae tilkjøbs eller tilleie til Paaske=Flyttetid. 1 og 2 løbige solide Jagtgeværer, samt Pistoler og Geværlaase, ere nylig arriverede, og sælges billig hos S. Jensen, Hjørnet af Store= og Lille Torv.
Aarhuus Stifts-Tidende, 1838-01-25
Kjøbenhavnsk og Aarhuus Øl paa Flasker sælges Stellfeld senior.
Aarhuus Stifts-Tidende, 1838-01-25
Gode gule Kaage=Efter, Meierie- og Knap=Ost, store fede Spegesild, samt Kartofler, faaes hos Seiersens Enke ved Agen.
Aarhuus Stifts-Tidende, 1838-01-25
En ny Slæde, malet og i brugbar Stand, er at faae hos Brændeviinsbrænder S. Thomsen.
Aarhuus Stifts-Tidende, 1838-01-25
Stedet No. 765 i Nygade er at faae tilleie hos S. Thomsen.
Aarhuus Stifts-Tidende, 1838-01-25
Paa en Herregaard i Nærheden af Aarhuus er til 1ste Mai en Plads ledig for en Huusholderske, som kan forevise godt Skudsmaal. De herpaa Reflecterende kunne faae nærmere Underretning paa Adressekontoiret, og derefter skriftligen henvende dem til den Søgende.
Aarhuus Stifts-Tidende, 1838-01-25
En duelig Seminarist kan strax faae Condition som Huuslærer i Tarskou Mølle ved Aarhuus. Hertil er Tid efter anden indleveret som Hittegods følgende: En grøn Kaskjet og en mørkebruun dito, en Tegnebog med nogle Silkebaand og 1 Rbd., en Fruentimmer Calosche, en Paraply, en 10 Rbd. Seddel, et hvidt Slør, en Haarbaandeloque, et rødt Halstørklæde med nogle Penge, et Bundt Hamp, en forgyldt Bronce Brystnaal, 3 Guld dito, en gl. Pellerine, en Tornister hvori et Barbeer=Tøi, 2 Stk., Børster, m.v., et Strikketøi med en Sølvkrog, en Fruentimmer=Lomme, hvori nogle Skillinger, en Pakke bestaaende af forskjellige Klædningstykker, en Pibe, en Pengepung med forskjellige Mynter, en Sølv Theeskee. Hvilket herved bekjendtgjøres overeensstemmende med Placaten 8de Juni 1811. Aarhuus Politiekammer, den 28de Decbr. 1837. Fleischer.
Aarhuus Stifts-Tidende, 1838-01-25
Jyllandsposten No. 4 er udkommet og indeholder: Til General-Toldkammeret. Brev- og Pakkeposternes Gang i Jylland. - Krigsraad Møller paa Marselisborg. – Vinteren.
Aarhuus Stifts-Tidende, 1838-01-25
Rapsmarkerne. - Ansøgning til Stiftamtet i Viborg. - Skadefrohed.
Aarhuus Stifts-Tidende, 1838-01-26
No 16. Fredagen den 26de Januar. Den til Forsendelse med Brevposterne Kongelig allernaadigst allene privilegerede Stifts-Tidende. Aarhuus Redigeres og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1838-01-26
Blandinger. Blandt de Curiositeter som London er saa riig paa, under altid utrættelig Bestræbelse efter, ved noget Nyt og Piquant at fængsle Opmærksomheden, fortæller Professor Thiele, i sine nylig udgivne Reisebreve, at have seet et Partie Schach med levende Brikker." Theatret for denne Forestilling var en stor Sal, paa hvis Gulv det colossale Schachbræt var afmalet med sorte og hvide Felter. Ved hver Ende af Salen var amphitheatralsk indrettet Pladser for Tilskuerne, og ovenover disse, lige under Loftet, var derpaa hver Side anbragt en Loge for de Spillende. Da disse havde taget Plads, begyndte Orchestret en Marsch, en Fløider aabnedes, og et fyrsteligt Optog af Schach brikker i Costume marscherede ind og opstillede sig paa den ene Side. Et andet Optog, kun forskjelligt ved en anden Farve i Dragterne, fulgte efter og indtog den modsatte Side. Disse Brikker, Drenge og Piger i en Alder af 14 a 15 Aar, vare, hver efter sin Stand, smukt udpyntede, og iagttoge den behørige holdning. Krigen forkyndtes ved Trompeter. Derpaa kommanderedes afvexlende fra de to Loger, og paa Kommanden flyttede Brikkerne sig imod hinanden. Naar en Brikke var slaaet, marscherede den af, og naar Dronningen eller Kongen forkyndtes i Schach, skeete det ved Trompeten. Lidt efter lidt kom man ind i Spillet, og det var interessant at see, hvorledes det deelte Publikum syntes at tage Parti mod dem paa den anden Side. Da en triumpherende Fanfare omsider havde forkyndt Schachmat, begyndtes der igjen et nyt Partie.
Aarhuus Stifts-Tidende, 1838-01-26
Samme vor Landsmand beskriver sin Reise med Dampvognene paa Jernbanen fra Liverpool til Manchester (32 engelske, omtrent 8 danske Mile tilbagelagt i 1 Time 18 M.) saaledes: En lang Række af tredobbelte Karether holdt paa Banen; til disse var befæstet en Mængde lavere Vogne, bestaaende, af et Plankegulv paa fire Hjul. Paa disse Vogne anbragtes private Eqvipager, saaledes at Eierne i deres egne Vogne kunne gjøre Reisen ved Damp. Hestene til disse Eqvipager sættes i kjørende Stalde, og følge saaledes med, staaende i deres Krybber. Karavanen var færdig til Afreise. Passagererne sad paa deres Pladser, Klokken ringede, og Kilerne under Hjulene Sloges fra. Et Stød som af en Electriseermaskine gjennemfoer alle de sammenkjædede Vogne, og under den vedvarende Lyd: Tschatsatsal Tschatsatsal Hum! Bum, Tschatsatsal fore vi afsted i en stigende Fart, under følgende Repliqver: "Det er grueligt. - Det gyser i mig. – Jngen Fugl kan flyve hurtigere! – Luk Øinene, ellers holder man det ikke ud. – Naar man ikke seer, gaaer det bedre. Saa føler man næsten ikke Farten. - Prøv engang at holde Haanden lidt udenfor Vinduet. - Hvilken Modstand af Luften. – Jeg vil dog see ud. Hu det er rædsomt! – Veien seer ud som et Rokkehjul i Fart! - Og see Grøftkanten. Den ene Plante sluger den anden. Det gaaer i Eet. – Ha, der fløi et Huus forbi. - Hvad var det? – Dampvognen fra Manchester. – Det var at multiplicere vor Fart med To. - J hvilken Afstand er den ikke allerede fra os. - Nu kan vi ikke see den meere. - Hvad er det? Det blev mørkt. – Vi ere under Jorden i en Tunnel. - Gudskelov for Dagslyset, der har videt igjen. – Det var en stor Landevei, som krydsede over Jernbanen. - Nu kjøre vi over en høi Vei, opmuret over den dybe Dal. - See, en Flod med smaae Skibe nedenunder os osv. Ved enhver Korsvei er der opført et lille Huus for en Vagt, som, til Advarsel for dem, der befare den almindelige Kjørevei, ringer med en Klokke, saasnart Dampvognene skulle overskjære Veien. For en Tid siden var her passeret en rædsom Ulykke. Klokken havde allerede forkyndt Dampvognens Ankomst, da en ung Mand med sin Kone kom kjørende i en Gig over Veien og meente, at kunne slippe over uden at behøve at vente. Men midt paa Veien blev Giggen naaet af Dampvognen, og i det samme Nu var det hele Kjøretøi med Hest og Mennesker ligesom henveirede for den ustandseligt fremfarende Vælde.
Aarhuus Stifts-Tidende, 1838-01-26
Om Keiserinden af Rusland fortælles følgende skjønne Træk: Midt under Slotsbranden erindrede hun sig, at en af hendes Hofdamer, Grevinde Kutusow, laae meget syg, og af Frygt for, at man skulde forglemme hende, tilte Monarkinden selv til Brandstedet, og gav de nødvendige befalinger desangaaende, og tog ikke bort, uagtet Guisterne fløi rundt omkring hende, før hun fik Vished om, at Hofdamen var reddet. (Det afbrændte Slot var saa stort, at 12000 Menneskeer havde Bopæl der.)
Aarhuus Stifts-Tidende, 1838-01-26
En russisk Greve, der i lang Tid har været plaget af en ulægelig Melancholi, har pludselig erklæret sine Læger, at kun Taglioni kan forhindre ham at tage Livet af sig. Naar han saae hende dandse følte han sig atter knyttet til Livet, og hvis hun bønhørte ham, var han reddet for stedse. Taglioni har altsaa et stort Ansvar paa sig For at gjøre sig et Begreb om de spanske Klostres fast utrolige Mængde, anføres som et Beviis at der allene i Medina det Campo, en lille Be paa 2500 Jndvaanere, gives 14 Klostre og 15 Sognekirker.
Aarhuus Stifts-Tidende, 1838-01-26
Femten franske Damer, saakaldte barmhiertige Søstre, ere i denne Tid afseilede med et Skib fra Toulon til Afrika, for at assistere i Lazaretherne i Algier og Constantineh.
Aarhuus Stifts-Tidende, 1838-01-26
Ved en kgl. Forordning ere de, for deres uforskammede Optrækkerie, bekjendte Pariser=Læger Wolowski og Koreff (Begge af den mosaiske Troesbekjendelse) berøvede deres Tilladelse til at practisere i Frankrig.